Рухани – адамгершілік тәрбиенің маңыздысы.

 «Адамгершілікке тәрбиелеу құралы-еңбек пен ата-ана үлгісі» Ыбырай Алтынсарин атамыз айтқандай, жаңа кезеңдегі білім берудің өзекті мәселесі жас ұрпаққа – адамгершілік рухани тәрбие беру.Құнды қасиеттерге ие болу үшін оның туған кезінен басталуы керек.Халықта «Ағаш түзу өсу үшін оған көшет кезінде көмектесуге болады, ал үлкен ағаш болғанда оны түзете алмайсың » деп бекер айтылмаған. Сондықтан баланың бойына жастайынан ізгілік, мейірімділік, қайырымдылық,яғни адамгершілік құнды қасиеттерді сіңіріп,өз-өзіне сенімділікті тәрбиелеуде отбасы мен педагогтар шешуші роль атқарады.

 Адамгершіліктің негізі мінез – құлық нормалары мен ережелерінен тұрады.Олар адамдардың іс-қылықтарынан,мінез-құлықтарынан көрінеді.Баланың өмірге белсенді көзқарасының бағыты үлкендер арқылы тәрбиеленеді.Әр баланың жеке басы – оның моральдық дамуы үшін қамқорлық жасау –бүгінгі күннің және алдағы күндердің талабы,оған педагогтың күнделікті көңіл бөлуі талап етіледі.Әр бала қандай да болмасын бір міндеті орындау үшін,өзіндік ерекше жағдайлар жасалады.Мәселен,ойында ұнамды әдеттер,өзара қарым-қатынастар,адамгершілік сезімдер қалыптасады,еңбекте-еңбек сүйгіштік,үлкендер еңбегін құрметтеу, сондай-ақ ұйымшылдық,жауапкершілік,патриоттық сезімдер жайлы мағлұматтар т.б.қалыптасады.Отанға деген сүйіспеншілікке тәрбиелеу,әр түрлі ұлт өкілдерін қадір тұту және сыйлау.Осылайша мейірімділіктің негізі қаланады.Руханилық жеке тұлғаның негізгі сапалық көрсеткіші.Руханилықтың негізінде адамның мінез-құлқы қалыптасады,ар-ұят,өзін-өзі бағалау және адамгершілік сапалары дамиды.Мұның өзі мейірімділікке,ізгілікке шақырады.Рухани-адамгершілік тәрбие- ұйымдағы қарым-қатынас мәдениетінің тұрақтылығын қалыптастырады. Жеке адамның адамгершілік санасының дәрежесі оның мінез-құлқы мен іс-әрекетін анықтайды.

 «Жақсымен жолдас болсаң - жетерсің мұратқа,Жаманнан жолдас болсаң – қаларсың ұятқа», «Жаман дос, жолдасын қалдырар жауға» -деген мақалдардан көруге болады.Мақал-мәтелдер,жұмбақ,айтыс,өлеңдер адамгершілік тәрбиенің арқауы.Үлкенді сыйлау адамгершіліктің бір негізі.Адамзаттық құндылықтар бала бойына іс-әрекет барысында,әр түрлі ойындар,хикаялар,ертегілер,қойылымдар арқылы беріледі.Адамгершілік-адамның рухани байлығы,болашақ ұрпақты,ізгілік бесігіне бөлейтін руханиет дәуіріне жаңа қадам болып табылады.Адамгершілік тақырыбы-мәңгілік.Ол ешқашан ескірмек емес. Жас ұрпақтың бойына адамгершілік қасиеттерді сіңіру –ата-ана мен ұстаздардың басты міндеті. Адамгершілік әр адамға тән асыл қасиеттер.Адамгершіліктің қайнар бұлағы-халқында,отбасында,олардың өнерлерінде,әдет-ғұрпында. Әр адам адамгершілікті күнделікті тұрмыс – тіршілігінен,өзін қоршаған табиғаттан бойына сіңіреді.

Көрнекті педагог В.Сухомлинский «Егер балаға қуаныш пен бақыт бере білсек, ол бала солай бола алады»-дейді.Демек,шәкіртке жан-жақты терең білім беріп,оның жүрегіне адамгершіліктің асыл қасиеттерін үздіксіз ұялата білсек,ертеңгі азамат жеке тұлғаның өзіндік көзқарасының қалыптасуына,айналасымен санасуына ықпал етері сөзсіз.

 «Еліміздің күші-патшада,сәбидің күші жылауында» демекші,біздің күшіміз,қорғанышымыз,сеніміміз-адамгершілігімізде болуы керек.Ол үшін Ақан сері атамыздың осы үш қасиетін бала бойына дарыта білсек- ұлы жеңіс болары анық.

 «Перуаш Кәрімұлы атындағы орта мектеп» КММ

 бастауыш сынып мұғалімі: Дюсембаева Баян Елеусизовна